Folketing
2013-04-02

Så sådan kan vi jo alle sammen begynde at citere gamle fædre, men for mig er det afgørende, at kirken får en stærkere mulighed for selv at organisere sig, og at dette Folketing og ministeren – ikke den personlige minister, det er klart, men den til enhver tid siddende minister – kan blande sig i mindre. Men det er ikke, hvad man ønsker rundtomkring hos kirkefolket. Da jeg som kirkeminister foreslog Præsteforeningen, at jeg lod være med at udnævne præster, og at det jo kunne ordnes inden for kirken selv, sagde præsterne: Nej tak, det vil vi faktisk helst have at ministeren gør. Det var for ikke at risikere, at der kom sådan nogle politiske spil i de forskellige sogne. Så der kan komme mange holdninger. Sluttelig vil jeg sige, at jeg har det ligesom fru Mette Bock – jeg har ikke mere taletid, kan jeg se – at jeg ikke er med til at nedsætte et udvalg og så fortælle udvalget, hvad det må, og hvad det ikke må. Det kan vi tage stilling til, når det afleverer resultaterne.